## La delegada del Consell a Castelló visita les localitats de Costur i Figueroles

*** La visita forma part de la ronda de contactes que Susana Fabregat manté amb els municipis de la província de Castelló**

La delegada del Consell a Castelló, Susana Fabregat, ha visitat les localitats de Costur i Figueroles, a la comarca de l’Alcalatén, per a interessar-se per assumptes d’interés per a les dos localitats.

En primer lloc, Susana Fabregat ha mantingut una reunió de treball amb l’alcalde de Costur, Gerardo Nebot, i amb membres de la corporació municipal. En la trobada de treball han abordat assumptes en matèria de servicis públics, despoblament i subministrament d’aigua potable, entre altres. Després de la reunió, Fabregat ha firmat el llibre d’honor. Finalment, junt amb l’alcalde i part de la corporació local, Fabregat ha recorregut alguns carrers del municipi per a conéixer de primera mà les infraestructures locals.

Posteriorment, la delegada del Consell a Castelló s’ha desplaçat a la localitat de Figueroles. Després de visitar les instal·lacions de la casa consistorial, Fabregat ha mantingut una sessió de treball amb l’alcalde del municipi, Luis Gregori, i el primer tinent d’alcalde, Óscar Escrig, per a abordar qüestions d’interés a fi de millorar la qualitat de vida dels habitants de Figueroles.

Les dos trobades de treball s’emmarquen en la ronda de contactes que la delegada del Consell a Castelló està mantenint amb els municipis de la província de Castelló. Susana Fabregat ha destacat que el Consell manté el seu ferm compromís per millorar la qualitat de vida dels ciutadans, per a la qual cosa ha considerat essencial la col·laboració entre administracions públiques.

Fecha: 03/05/2024